Diari Oficial de la Generalitat Valenciana


Sumari del DOGV 3989, del 30-04-2001 (2001/3020)

Notificació de la resolució referent a una reclamació de devolució d'ingressos.
-------------------------------------------------------------------------------

### Dades del document

Número de DOGV
:   3989

Data del DOGV
:   30-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3020


Organisme emissor
:   Conselleria de Cultura i Educació

Tipus de document
:   Anunci

Notificació de la resolució referent a una reclamació de devolució d'ingressos. [2001/3020]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es procedix a la notificació de la resolució de la reclamació de devolució d'ingressos amb número de referència interna IP/334/00, al senyor Imor Furkalo.
  
?Vist l'escrit de sol·licitud d'ingressos indeguts presentat pel senyor Imor Furkalo i vistos els següents,
  
Fets
  
1. Amb data 31 d'octubre del 2000, el senyor Imor Furkalo va presentar en els servicis centrals de la Conselleria d'Educació i Cultura, una sol·licitud d'ingressos indeguts per matrícula en l'Escola Oficial d'Idiomes de València.
  
El motiu que s'al·lega per a la sol·licitud de devolució de taxes de matrícula, és l'errònia informació rebuda en les dependències de l'Escola, respecte de l'hora de l'examen. Exposa el reclamant que se li va indicar que l'hora de l'examen eren les 16 hores del dia 6 d'octubre del 2000, i que quan es va personar per a la realització de l'examen se li va informar que l'hora havia sigut canviada a les 12 hores del mateix dia.
  
El sol·licitant aporta amb el seu escrit, original de pagament de taxes per a la realització de la prova de nivell per un import de 3.641 pessetes, així com un certificat del secretari de l'Escola Oficial d'Idiomes, en què s'indiquen les causes que motiven la sol·licitud de devolució. Dit imprés està sense firmar pel secretari i per la directora del centre.
  
2. A la vista de la reclamació presentada pel senyor Imor Furkalo, amb data 2 de novembre del 2000 se sol·licita a l'Escola Oficial d'Idiomes de València, un informe que indique, tant les circumstàncies del cas, com l'existència d'un possible error administratiu.
  
3. Amb data 8 de novembre del 2000, té entrada en esta Direcció General, un fax de l'Escola Oficial d'Idiomes de València que conté la següent informació.
  
- Un escrit firmat pel secretari del centre, en què s'informa negativament sobre la reclamació del sol·licitant, ja que s'indica que la informació sobre la data i hora de la prova de nivell estava exposada en els taulers d'anuncis de l'Escola des del mes de juny, entregant-se fotocòpia a l'alumne que així ho sol·licitava.
  
- S'adjunta còpia de l'imprés informatiu citat en el paràgraf anterior, en què s'indica que l'examen de prova de nivell d'espanyol es realitzarà el 16 d'octubre a les 10 hores, i la matrícula per a la seua realització, els dies 5 i 6 d'octubre.
  
- S'adjunta igualment còpia d'un escrit que s'ha remés al senyor Imor Furkalo des de l'Escola Oficial d'Idiomes de València, en què s'indica que no s'estima procedent la seua reclamació de devolució de taxes de matrícula per a l'examen de nivell d'Espanyol per a estrangers, ja que dita matrícula va ser formalitzada adequadament, tenint el núm. 188 d'inscripció i constant en l'acta de dita prova. S'indica també que la dita matrícula li donava dret a la realització de l'examen, sent irrellevant que e
  
l realitzara o no.
  
Fonaments de dret
  
Primer. D'acord amb el que establix l'article 5 del Decret 151/1994, de 29 de juliol, pel qual es regularitza la devolució d'ingressos indeguts per tributs propis i la resta d'ingressos de dret públic de la Generalitat Valenciana, correspon a l'òrgan gestor de l'ingrés acordar sobre la procedència de la seua devolució, per això corresponent a la Direcció General de Règim Econòmic la gestió dels ingressos que s'originen per les activitats dels distints centres directius del departament, segons assenyala l'article 12.6 del Reglament Orgànic i Funcional d'esta Conselleria, aprovat pel Decret 111/2000 de 18 de juliol, és competent el director general de Règim Econòmic per a resoldre la sol·licitud formulada.
  
Segon. L'article 9.4 de la Llei 12/1997 de 23 de desembre de Taxes de la Generalitat Valenciana, establix que procedirà la devolució de l'import de la taxa quan esta s'haja ingressat amb caràcter previ a la prestació d'un servici i tal servici no es preste per causes no imputables, directament o indirectament al subjecte passiu, seguint els següents criteris:
  
1) Quan la no prestació del servici resulte imputable a l'administració, la devolució haurà de practicar-se d'ofici.
  
2) Quan la no prestació del servici tinga el seu origen en una causa de força major, la devolució procedirà únicament amb la prèvia sol·licitud de l'interessat, sempre que este prove suficientment la dita força major.
  
Tercer. Del que exposa anteriorment es desprén:
  
Primer. Que el servici administratiu va ser prestat, ja que en la carta dirigida al reclamant s'informa que este està inscrit per a la realització de les proves, i figura en les actes de dites proves.
  
Segon. La informació que el reclamant al·lega que se li va donar erròniament, estava exposada en els taulers d'anuncis del centre, i a disposició de qualsevol alumne que la sol·licitava, segons consta en l'informe emés pel secretari de l'Escola Oficial d'Idiomes.
  
Per tot això, resolc:
  
Desestimar la sol·licitud de devolució d'ingressos indeguts formulada pel senyor Imor Furkalo, respecte del pagament de la matrícula en l'Escola Oficial d'Idiomes de València.
  
Contra la present resolució, que no esgota la via administrativa podrà interposar recurs de reposició, davant d'esta Direcció General de Règim Econòmic en el termini de quinze dies hàbils comptats des del següent a la seua notificació, en virtut d'allò que s'ha disposat per l'article 1 del Decret 34/1983 de 31 de març. Contra la resolució expressa o presumpta del recurs de reposició, l'interessat podrà interposar recurs d'alçada davant del conseller d'Economia, Hisenda i Ocupació, en el termini de quinze dies comptats des del següent al de la seua notificació, d'acord amb el que establix l'article 16 del Decret 34/1983 de 21 de març . València, 29 de novembre del 2000. El director general de règim econòmic, José Luis Serna Clares.-